### Beslutning

Udvalget besluttede at arbejde videre med scenarie 1, etape 1, med de nævnte forudsætninger og godkender at de 2 nævnte slipper tænkes med.

### Sagsfremstilling

## **Resume og sagens baggrund**

I budgettet for 2024 har Kommunalbestyrelsen afsat 10,3 mio. kr. til at renovere [adresse] i Kalundborg. Verner Olesen er en af byens mest centrale parkeringspladser, og en række planer og projekter gælder for eller har relationer til dette område. Sagen har tidligere været behandlet den 8. april 2024. Der er nu udført forundersøgelser og et skitseforslag med udspecificeret budget. Udvalget skal beslutte, hvordan anlægget prioriteres indenfor den bevilgede økonomiske ramme, samt om puljen afsat til renovering af slipper skal tænkes sammen med projektet. Særskilt sag vedrørende udformning af slipper forelægges senere.

## Indstillinger

Chefen for Vej, Ejendom og Affald indstiller, at:

1. Prioritering vedrørende renovering af parkeringspladsen i [adresse] besluttes med de tilhørende økonomiske disponeringer.
2. Renovering af to slipper besluttes og tænkes sammen med renovering af parkeringspladsen.

## Behandling

Teknik- og Miljøudvalget.

## Sagsfremstilling

I budgettet for 2024 er der afsat cirka 10,3 mio. kr. til renovering af [adresse] i Kalundborg. Projektområdet er samtidig et indsatsområde i Strategisk Helhedsplan for [adresse], Infrastrukturplan for Kalundborg By og klimahandlingsplan, samt omfattet af Udviklingsstrategi og Kirstine Kristoffersen. For at opfylde målsætningerne i planlægningen skal der skabes et multifunktionelt byrum, som både sikrer gode parkeringsfaciliteter, skaber bedre visuelle og fysiske forbindelser mellem [adresse] og [adresse], håndterer stigende nedbørsmængder og forbedrer bylivet. Projektet er således samtidig et klimatilpasningsprojekt, med mulighed for at håndtere ekstremregn både fra pladsen og nærmeste opland. Projektet har desuden fysisk sammenhæng med den afsatte pulje til renovering af slipper mellem [adresse] og [adresse], idet flere centrale slipper er forbundet til pladsen.

Sammendrag af tekniske analyser

Kloaknettet trænger til en total udskiftning grundet alder, sætninger i underbunden og påvirkning fra rødder. Belysningsanlægget er udtjent både over og under jorden, og kun nogle enkelte lamper i området er i drift grundet fejl på ledningerne. En del af træerne mangler i rækkerne, er beskadigede eller står på selve parkeringspladserne. Den foretagne kasseklipning af træerne giver høj drift, mindre læ og lavere biodiversitet end fritvoksende træer. Det er dog svært at ændre plejen på nuværende tidspunkt, da det giver risiko for farlige grene med svage vedhæftninger. Ved større udskiftninger bør det overvejes at vælge fritvoksende træer.

Der er truffet lettere jordforurening i den midterste del af arealet og sværere forurening i den østlige tredjedel af arealet, hvor der har været autolakeringsforretning med mere. Grundvandet i området står højt - i sommerhalvåret cirka 1 m under terræn. Jordbundsforhold og bærelagsopbygning er svingende i området, generelt dog med ringe bæreevne og meget finstof i bærelaget. Bærende bund ligger flere meter nede, og bærelaget opfylder ikke de normale standarder, hvilket giver mere sporkørsel og hyppige huller.

Sammendrag af interessentinddragelse

Kalundborg Erhvervsråd har udført en rundspørge blandt butiksejere i området omkring [adresse] og de slipper, som tænkes renoveret. Fælles for de forespurgte er, at der udvises glæde over opgradering af Bredgadepladsen og slipperne. Det ønskes, at renoverede gangforbindelser udføres med smuk, jævn og handicapegnet gangbelægning, tryg belysning og tydelig vejvisning. Desuden efterspørges beplantning, bænke, kunst og et offentligt toilet. Derudover peger Erhvervsrådet på behovet for god information før og under anlægsarbejdet.

Desuden har der været drøftelser med blandt andre uddannelsesinstitutioner, UngKalundborg, socialøkonomiske virksomheder og Natteravnene for at afdække brugsmønstre og ønsker til fremtidigt byliv og tryghed i området. Samlet er der glæde over, at området omlægges til et mere attraktivt og trygt sted at færdes og opholde sig. Små attraktioner som historieformidling, og mulighed for ophold og spontane aktiviteter for forskellige grupper hilses velkommen. Særligt gøres der opmærksom på, at unge mennesker under 18 år mangler steder at være og foretage sig sociale ting sammen, der ikke koster penge eller involverer alkohol. Her ses tanken om at målrette den østlige slippe til uformelle aktiviteter og opholdsmuligheder som en god mulighed for at kunne opholde sig centralt i byen, med god synlighed og høj tryghed. Mulighed for ophold i tørvejr og tryg belysning vil øge anvendelsen i den mørke og kolde tid. Et toilet vil ligeledes være attraktivt i denne del af byen.

Både UngKalundborg og Arkitektskolen er interesserede i at bidrage med fremstilling af inventar og små mødesteder, som vil give flere unge og studerende stolthed og tilhørsforhold til området. Der kan være mulighed for at tænke det nye byrums funktioner sammen med planer om omdannelse af omgivende bygningsmasse til ungehus og/eller mødested for internationale tilflyttere med flere. Der kan ligeledes være mulighed for søgning af supplerende fonde til et projekt, der kombinerer parkeringsplads med flersidet anvendelse og samarbejde mellem flere parter.

Administrationens bemærkning: Det vurderes, at etablering af et toilet ikke vil kunne holdes inden for det afsatte budget. Etablering af et til to overdækkede mødesteder kombineres med et synligt info-spot med bykort og indtænkes i det samlede projekt. Mødested/infospot tænkes udformet i samarbejde med Arkitektskolen, UngKalundborg og eventuelt andre.

Prioritering af midler til renovering af [adresse]

Ved Teknik- og Miljøudvalgets drøftelse i april blev det fremlagt, at indarbejdelse af de mange planer for pladsen forventes at overstige det afsatte budget.

Nærmere beregning viser, at hele parkeringspladsen ikke kan renoveres inden for det afsatte budget, hvis de vedtagne succeskriterier skal indtænkes. Renovering af hele pladsen forventes at koste cirka 30 mio. kr. (uden gadegennembrud til Øen). Hvis alle de tre udpegede slipper i området skal renoveres, forventes et behov på yderligere 1 mio. kr. til den sidste slippe. På den baggrund ønskes det, at Teknik- og Miljøudvalget beslutter prioritering af midlerne til renovering af parkeringspladsen i [adresse], inden projektet projekteres og udbydes.

Der er derfor opstillet to scenarier (scenarierne beskrives mere detaljeret i Bilag 1):

*Scenarie 1 - Den vestlige del af parkeringspladsen renoveres med de vedtagene succeskriterier*

Renovering af pladsen inddeles i etaper. Det afsatte budget anvendes til at renovere den vestlige del af parkeringspladsen med ny udformning: klimasikring for håndtering af stigende nedbørsmængder, bedre visuelle og fysiske forbindelser mellem [adresse] og [adresse], opholdsmuligheder, indretning af parkeringsarealer med god struktur og overblik, samt bæredygtige valg i længelevende kvalitetsmaterialer. For at opgradere hele området foreslås samtidig udført tre indgreb på pladsens østlige halvdel - alle knækstensmure fjernes og erstattes med grus, lunker i asfalt oprettes, og der etableres desuden belysning langs én gangforbindelse over p-pladsens østlige halvdel for at øge trygheden. Udførelse af scenarie 1 forventes at koste 13,2 mio. kr.

De 13,2 mio. kr. vil kunne finansieres via de afsatte 10,3 mio. kr. til Bredgadeparkeringen, samt medfinansiering fra [adresse], moderniseringspuljen til gadelys, vejvedligehold med videre.

Generelt anbefales det at prioritere opbygningen af bærelag, afvanding og klimasikring under pladsen og at etablere belægninger af kvalitetsmaterialer samt godt lys. Effektbelysning, inventar og formidling vil blive tilføjet i den udstrækning, det kan holdes inden for budgettet. Der laves et samarbejde med UngKalundborg og eventuelt Arkitektskolen om at producere inventar til pladsen, samt en overdækning indeholdende bykort, siddemulighed med mere. Overdækningen vil samtidig udgøre et landmark for pladsen.

*Scenarie 2 - Hele parkeringspladsen renoveres med den nuværende udformning*

Hele parkeringspladsen kan renoveres inden for det afsatte budget med den nuværende udformning, struktur og materialevalg. Dette inkluderer fjernelse af støttemure og udlægning af disse arealer i grus, udskiftning af bærelag på mindre arealer samt opretning af lunker, nye gangarealer og kantsten i betonbelægning, samt renovering af kloak og belysning, inventar og skiltning. Renovering med den nuværende udformning vil dog være i modstrid med den gældende spildevandsplan samt ikke opfylde succeskriterierne i forhold til Strategisk Helhedsplan, klimahandlingsplan med flere. Udførelse af scenarie 2 forventes at koste 8,3 mio. kr.

Administrationen anbefaler scenarie 1.

Prioritering af midler til renovering af slipper

Der er i budgettet for 2024 afsat 4,2 mio. til at etablere mere attraktive forbindelser mellem [adresse] og [adresse]. Der er i september frigivet 1,2 mio. til renovering af slippen ved [adresse]Slagter William Christiansen. Renoveringen indeholder blandt andet ny belysning og genbrug af brolægning, som haves på lager. Ifølge Strategisk Helhedsplan for [adresse] er det foreslået, at yderligere tre slippeforbindelser renoveres i sammenhæng med omlægning af Verner Olesen.

Det foreslås, at resten af puljen til renovering af slipper reserveres til renovering af to slipper mellem [adresse] og [adresse] - (forventet slippen ved [adresse] og slippen ved [adresse]Nybolig). Det foreslås, at arbejdet igangsættes, så udformning og anlæg af disse slipper tænkes sammen med renovering af [adresse]. Der har været en indledende positiv dialog med ejerne af de to slipper. Det forventes, at renovering af slipperne kan udføres indenfor det afsatte beløb. Hvis det lykkes at opnå tilsagn fra turismepuljen, vil der blive tilført yderligere midler til blandt andet kunst og Mikkel Larsen i slipperne.

Hvis resten af puljen vælges øremærket til de to slipper ved [adresse], vil udvalget blive forelagt særskilt sag omkring udformning af slipperne og aftaler med ejere.

Opdateret tids- og procesplan:

* Projektering (november-januar 2024)
* Nærmere drøftelser med interessenter, herunder slippeejere og Vores Kalundborg (november-december 2024)
* Udbud og frigivelsessag (februar 2024)
* Anlægsarbejde (mart-juni 2025)

## Økonomiske konsekvenser

De økonomiske konsekvenser afhænger af prioriteringen af de indstillede punkter.

[adresse] bemærkninger er indarbejdet i sagen.